Signalni peptid

**Signalni peptid** ili **signalna sekvenca** (*vodeća sekvenca*, *vodeći peptid*) je kratki (sa 5-30 aminokiselina) peptid na N-vrhu većine novosintetiziranih proteina koji su namenjeni prolazu kroz sekretorne puteve. U ovu grupu se ubrajaju oni unutar pojedinih organela (endoplazmatski retikulum, Golgijev aparat, endosomi), koji se izlučuju iz ćelije ili se umeću u ćelijske membrane. Većina transmembranskih proteina tipa I sadrže signalne peptide, dok se većina proteina tipa II i višeprolaznih membranskih proteina nalazi u sekretornim putemima na osnovu njihovog prvog transmembranskog domena, koji biohemijski liči na signalnu sekvencu, mada se ne dolazi do odsjecanja.

## Translokacija 
Kod prokariota, signalni peptidi usmjeravaju novosintetizirani protein u SecYEG kanal za provođenje, koji se nalazi u ćelijskoj membrani. Kod eukariota postoji homologni sistem, koji novonastaleproteine usmjerava u Sec61 kanal, koji, po sekvenci i strukturi, liči na SecYEG, ali je prisutan u endoplazmatskom retikulumu. Oba ova kanala, SecYEG i Sec61, imaju zajedničko ime **translokon**, dok se prenos kroz ove kanale naziva **translokacija**. Dok se proteini izlučuju kroz kanal, može doći do difuzije transmembranskih domena u okolnu membranu, kroz bočnu stranu translokona.

## Struktura
Osnovu signalnog peptida čini dugačak segment hidrofobnih aminokiselina koje formiraju jedan alfa heliks. Mnogi signalni peptidi počinju kratkim pozitivno naelektrisanim segmentom aminokiselina, koji, tokom translokacije, može podržati uspostavljanju korektne topologije polipeptida, što je poznato kao pozitivno unutrašnje pravilo. Na kraju signalnog peptida, tipično postoji segment aminokiselina koji prepoznaju i presjecaju signalne peptidaze. To mjesto presjecanja nemaju transmembranski domeni koji služe kao signalni peptidi. Signalne peptidaze mogu djelovati tokom, ili nakon završetka translokacije. Formiraju slobodne signalne peptide i zreli protein. Slobodni signalni peptidi se dalje razgrađuju specifičnim proteazama.

## Određivanja efikasnosti lučenja 
Signalni peptidi su izuzetno heterogenic, a mnogi prokariotski i eukariotskii su funkcijski izmjenjivi čak i između različitih vrsta. Međutim, signalni peptidi snažno određuju 
efikasnost sekrecije protein.

## Osobenosti razine nukleotida 
U kičmenjaka, na području iRNK koja kodira signalne peptide (tj. regija sekvenci kodiranja signala ili SSCR) može poslužiti kao [RNKgg element sa konkretnim aktivnostima. SSCR podstiču izlaz jedarne iRNK i odgovarajuće lokalizacije na površini endoplazmatskog retikuluma. Osim toga, SSCR imaju specifične karakteristike sekvence: imaju nizak sadržaj [adenina, obogaćeni u određenim motivimnim sekvencama i imaju tendenciju da budu prisutni u prvom egzonu učestalije nego što se očekivalo.

## Smanjivanje sekrecije 
Proteini bez signalnih peptida mogu se lučiti nekonvencionalnim mehanizmima, npr. interleukin, galektin. Proces u kojem takvi sekrecijski proteini dobijaju pristup ćelijskoj okolini se naziva nekonvencijsko lučenje proteina (UPS). U biljkama, od njega može biti ovisno čak 50% sekrecije protein.
## Također pogledajte
*Proteoliza
*Proteaza
## Reference
## Vanjski linkovi
* 
* SPdb (Signal Peptide DataBase) 
* SignalP &mdash; predicts the presence and location of signal peptide cleavage sites

Kategorija:Posttranslacijske modifikacije
Kategorija:Ćelijska signalizacija
Kategorija:Ekspresija gena